procesaur/Wiki.mk huggingface dataset:
Бар (единица)

Бар (од грч. βάρος = тежина, притисок, симб. бар или bar) — единица за притисок еднаква на 100 килопаскали, и приближно еднаква на атмосферскиот протисок на морското ниво. Од барот се изведени единиците: мегабар (Mbar), килобар (kbar), децибар (dbar), центибар (cbar), и милибар (mbar/mb). Овие единици се вонсистемски, т.е. не припаѓаат на SI или СГС, но се прифатени за употреба со единиците на SI. Барот наоѓа широка примена за изразување на притисок бидејќи е само за 1% помал од атмосферата (atm), која се дефинира како точно . Како единица е озаконет во земјите на ЕУ.
Барот и милибарот се воведени во in 1909 г. од британскиот метеоролог Вилијам Нејпиер Шо (1854-1945) како директор на Метеоролошката служба во Лондон (1907-20)
„Барг“ е единица на манометарот, и означува притисок во барови над амбиентниот или атмосферскиот притисок.
1 Дефиниција и претворање
Барот се дефинира со SI-единицата паскал, имено: ≡ .
Затоа, е еднакво на:
** (барии)
*****
2 Поврзано
* Атмосфера (единица)
* Паскал (единица)
* Атмосферски притисок
3 Наводи
:
Количник

Во математиката, количник е резултатот од операцијата делење. Ако имаме <code>6:3=2</code>, 2 е количник, 6 е деленик, а 3 е делител. Количникот е број кој претставува колку пати делителот го поделил деленикот.
Поимот „количник“ може да се однесува и само на целобројниот дел од резултатот при делењето. На пример, количникот на <code>13:5</code> ќе биде 2, а остатокот ќе биде 3.
1 Поврзано
* Делење со остаток
Вангел Будина

Вангел Будина — македонски револуционер од влашка народност, учесник во македонското револуционерно движење, член и војвода на Македонската револуционерна организација.
1 Животопис
Роден е во 1870 година во селото Габреш, Костурско. Бил комита во четата на Васил Мутафов со која учествувал во Мелничкото востание 1895 година. Се вратил во Костурско и во 1898 година и бил комита во четата на Коте Христов од Руља, потоа кај војводата Васил Чекаларов, и накрај во четата на Митре Влаот. По 1903 година дејствувал како војвода во Леринско и Костурско. 1908 година бил опколен од турска војска во една куќа во селото Ланга, и после целодневна борба кога му завршила муницијата, се самоубил.
Харбург-Вилхелмсбург

Харбург-Вилхелмсбург бил град во пруската Провинција Хановер, со кратко постоење од 1927 до 1937, како последица на спојувањето на градовите Харбург и Вилхелмсбург. Во 1937, Харбург-Вилхелмсбург, заедно со градовите од пруската Провинција Шлезвиг-Холштајн, Алтона и Вандсбек, е припоен кон Хамбург со законот за голем Хамбург. И покрај неговото припојување кон Хамбург, Харбург продолжил да ја врши функцијата окружен главен град на хановерскиот округ Харбург. Во 1944, главен град на округот станал Винзен (Луе).
Денес, поранешниот град се наоѓа во поголем дел од округот Харбург.
Акен (Елба)

Акен (Елба) (|Aken (Elbe)) — град во округот Анхалт-Битерфелд, во Саксонија-Анхалт, Германија. Градот се наоѓа на левиот брег на реката Елба.
1 Географија
Акен се наоѓа на Средна Елба. Оддалечен е 8 километри западно од Десау-Рослау во продолжените низини, во рамките на Биосфера резерват Средна Елба. Приближно 15 километри западно од Акен, реката Зале се влева во Средна Елба.
1.1 Окрузи
Хајдехоф, Клајнцербст, Кирен, Лорф, Меневиц, Обзелау и Зузигке
2 Раст на население
Година, Граѓани
1970, 12.154
2005, 9.083
3 Историја
Замокот ''Gloworp'' бил првпат споменат во XII век. Самиот град бил првпат документиран во 1219, именувајќи го градоначалникот Waltherus de Aken. Во 1270, Акен ги добил градските права како ''Civitas''. Името Акен потекнува од латинското име ''Aqua'' (место близу вода). Можеби ова било основата од долнорајнските доселеници од Ахен, кои го изговарале Акен на холандски јазик.
4 Меѓународни односи
* Ервите (Северна Рајна-Вестфалија) од 17 јуни 1991
* Анор (Франција) од 24 април 1993
5 Култура и знаменитости
* Историското градско собрание
* Две средновековни цркви: Свети Никола и Света Богородица
* „Камен Kemenate“ (резиденцијален објект) од 13. век со лакови
* Градски ѕид од средниот век со 3 преостанати кули
* Патничка навигација на реката Елба
* Биосфера резерват Средна Елба
6 Познати луѓе
6.1 Почесни граѓани
* Фридрих Вилхелм Штајнбрехт - поручник во слободните сили Лицов
* 2001: Ото Бенеке - шеф на музејот за локална историја
6.2 Познати луѓе родени во Акен
* Аугуст Лудвиг Хилсен - германски филозоф на раниот романтика
* Теодор фон Зикел - германско-австриски историчар
* Бернд Диснер - германски атлетичар
* Марилин Рајн - комедијант
* Дијана Фелгут - забавувач
* Кристијан Рајке - изведувач
Населби во Цариград

Цариград бил поделен на 16 населби:
*I кварт : Голем дворец, Дворец Букелеон, Сераглиски светилник и Букелеонското пристаниште
*II кварт : Големата црква, акрополот и Готскиот столб
*III кварт : Хиподром, црквите Света Анастасија и Еуфемија,
*IV кварт : Триумфална капија, Цистерна Базилика
*V кварт : просторот меѓу Нерион, Просферион и Стратегион
*VI кварт Константинов форум и црквата Свети Јован.
*VII кварт Теодосиев форум, црква Свети Тома и Контоскалион.
*VIII кварт Капитол.
*IX кварт манастир Свети Мирелион и Хептаскалон
*X кварт Аквадукт Валенс и црквата Света Теодора.
*XI кварт црква Христос Седржител, Девице Панахрантос, црква Свети Апостоли, Липски манастир, Столб на Маркијан, дел од Аквадукт Валенс.
*XII кварт Аркадиев форум.
*XIII кварт северно од Златен Рог.
*XIV кварт Манастир Богородица Памакаристос, палата Влахерна и Палата Константин Порфирогенит Палеолог.
Божидар Митрев Панџаров

Божидар Митрев Панџаров, бил бугарски комунист и македонски револуционер со влашко потекло, деец на Комунистичката партија на Бугарија и ВМРО (Обединета)
1 Животопис
Тој е роден во 1900 година во селото Кономлади, Костурско. Син е на војводата Митре Влаот. По Втората балканска војна војна неговото семејство се преселува во Софија, каде се сместува во населбата Јучбунар. Во 1919 година завршил гимназија. Божидар работил во шеќерната фабрика, каде влегол во Комунистичката партија на Бугарија. Таму станал секретар на VII реонски комитет на БКМС. Од 1922 година до 1925 работил за военската организација на БКП и учествувал во Септемвриското востание како обезбедување на Васил Коларов и Георги Димитров. По неуспехот на востанието е уапсен, а во 1924 година амнестиран. Од истата година сè до 1934 е секретар на ІІІ реонски комитет на БКП во Софија. Бил припадник и на ВМРО (Обединета). Во 1932 година е убиен од терористи на ВМРО.
Оливер Шамбевски

Оливер Шамбевски (Скопје, ) — македонски политичар, поранешен амбасадор на Македонија во Италија, НР Кина, Монголија, Виетнам, Северна Кореја и професор по македонска книжевност.
1 Животопис
Шамбевски е роден во Скопје на 23 јануари 1973 година. Тој е потомок на еден од воскреснувачите на идејата за ВМРО во македонската дијаспора по Втората светска војна - Благој Шамбевски. На политичката сцена се јавува како пратеник на ВМРО-ДПМНЕ, чиј мандат трае од 2006 до 2008 година. Од 2010 година ја извршува и должноста Амбасадор на Македонија во Кина, Монголија, Виетнам и Северна Кореја. Поради своите активности во Кина, тој во 2010 година од страна на престижното кинеско списание „Дипломат“ во соработка со кинеското Министерство за надворешни работи на НР Кина бил прогласен за најпопуларен амбасадор во Кина за 2010 година. За време на својот амбасадорски мандат, тој со својата жена Магдица и двата сина Борис и Константин живеел во Пекинг.
Леон (Никарагва)

Леон (|León, полно име ''Santiago de los Caballeros de León'') — град во западниот дел на средноамериканската држава Никарагва. Седиште е и на истоимениот департман. Според податоците од 2005 во градот живееле околу 175,000 жители. По ова Леон е втор по големи на град во земјата по Манагва.
Леон се наоѓа на реката Чикито, 93 километри северозападно од Манагва и 17 километри источно од брегот на Тихиот Океан.
Леон во 1524 бил основан од страна на конкистадорот Франсиско Ернандес де Кордоба. Првобитниот (стар) Леон (''León Viejo'') се наоѓал на околу 30 километри од денешниот град. По ерупцијата на вулканот Момотомбо во 1610 година, градот тешко страдал, па бил одново изграден во близина на домородската населба Субтијаба. Универзитетот во Леон е основан во 1813 година. Рушевините од стариот Леон во 2000 се прогласени за дел од светското наследство на УНЕСКО.
Кога Никарагва во 1839 се повлекла од Обединетите покраини на Средна Америка, Леон станал нејзин главен град. Со договорот од 1858 година било одлучено главниот град на Никарагва да биде Манагвa.
Антони ван Левенхук

Антони ван Левенкух (|Antonie Philips van Leeuwenhoek; - ) — холандски трговец и научник.
Левенхук бил првиот којшто користел лупа за разгледување на мали организми додека бил чирак кај еден трговец со текстил во Амстердам, Холандија, а подоцна прв почнал да прави сопствени микроскопи, па затоа се самета и за изумител на овој инструмент. Тој не бил научник по образование и никогаш не напишал книга, но академските организации ги објавувале неговите откритија. Кралското здружение на почетокот било многу скептично во врска со неговото откритие на едноклеточните организми, но тој го докажал нивното постоење во 1680 година, па со тоа го осигурил својот углед.
Планков притисок

Планков притисок (p<sub>P</sub>) е единица за притисок од системот на природни единици наречени Планкови единици.
<math>p_P = \frac{F_P}{l_P^2} = \frac{c^7}{\hbar G^2} \approx</math> 4,63309 × 10<sup>113</sup> Pa
каде
<math>F_P</math> е Планковата сила
<math>c</math> е брзината на светлината во вакуум
<math>\hbar</math> е намалената Планкова константа
<math>G</math> е гравитациската константа
<math>l_P</math> е Планковата должина
1 Поврзано
* Природни единици
* Планкова константа
Жозеф Геј-Лисак

Жозеф Луис Геј-Лисак (|Louis Joseph Gay-Lussac; - ) — француски хемичар и физичар.
1 Животопис
Геј-Лисак студирал хемија во Париз пред да се вработи како помошник во славната лабораторија на Клод-Луј Бертол. Во 1802 година го објавил клучниот труд за односот меѓу волуменот на гасот и температурата. Две години подоцна, со колегата се качил во балон на топол воздух до височина од 6.400 метри за да земе примероци од воздух и утврдил дека составот на атмосферата останува ист наспроти зголемената височина. Геј-Лисак умрел во Париз, во 1850 година и бил закопан на гробиштата Пер Лашез.
Планков напон

Планков напон (V<sub>P</sub>) е единица за напон во системот на природни единици наречени Планкови единици.
Се пресметува на следниов начин:
<math>V_P = \frac{E_P}{q_P} = \sqrt{\frac{c^4}{G 4 \pi \epsilon_0 \approx</math> 1,04295 × 10<sup>27</sup> V
каде
<math>E_P</math> е Планковата енергија
<math>q_P</math> е Планковиот полнеж
<math>c</math> е брзината на светлината во вакуум
<math>G</math> е гравитациската константа
1 Поврзано
* Природни единици
* Планкова константа
.me

.me — највисок семрежен домен на Црна Гора.
Поради лингвистичкото значење на зборот me (или ме) во повеќе јазици, чести корисници на овој домен се странски компании и луѓе што имаат мрежно место.
Кристијан Хајгенс

Кристијан Хајгенс (|Christiaan Huygens; - ) — холандски математичар, астроном, физичар и хоролог.
Хајгенс бил син на богат холандски трговец. Францускиот филозоф Рене Декарт го насочил во првите проучувања, а студирал право и математика на Универзитетот во Лајден пред да се посвети на науката. Освен извонредната теорија за светлината, тој е познат и по значајниот научен придонес, на пример, развојот на начинот на пресметување и првата книга за теоријата на веројатноста. Тој ги конструирал најсовршените телескопи во тоа време, го открил најголемата месечина на Сатурн и го открил часовникот со клатно.
Закон за голем Хамбург

Закон за голем Хамбург (|Groß-Hamburg-Gesetz) — закон донесен од владата на Нацистичка Германија на 26 јануари 1937 година, кој предвидувал размена на територии помеѓу Хамбург и Слободната Држава Прусија. Стапил во сила на 1 април 1937 година.<sup>1</sup> Неговиот полн назив на германски бил „Закон за голем Хамбург и други територијални промени“ (''Gesetz über Groß-Hamburg und andere Gebietsbereinigungen'').
1 Поголем Хамбург
Хамбург ги изгубил поголемиот дел од неговите енклави, меѓу нив Гестхахт и Куксхафен. За возврат, Хамбург бил проширен со поранешните пруски градови, како што се Алтона, Вандсбек и Харбург-Вилхелмсбург, како и голем број на села. Ова претставува формално спојување на она што претходно се однесувало на „Регион Четири града“.
Симоболично, но важна промена било „преименувањето“ на Хамбург. Требало да се вика Ханзеатски град Хамбург („Hansestadt Hamburg“) наместо Слободен и ханзеатски град Хамбург („Freie und Hansestadt Hamburg“). Повикувањето на слободен во постарото име потекнува од Светото Римско Царство, кое вклучувало голем број на повеќе или помалку независни слободни царски градови, меѓу нив и Хамбург.
2 Прусија
Покрај прописите за Хамбург, законот пропишал Слободниот Град Либек да се спои со Прусија. Некои помали села биле приклучени кон државата Мекленбург. Либек бил независен член на федерацијата на држави на Рајхот во периодот на 1933-1934. Адолф Хитлер дал отпор за Либек, откако градскиот совет му ја забранил кампањата таму во 1932 година, иако исто така требало да биде надоместена Прусија за загубите на градовите кои потпоаднале под власт на Хамбург. Покрај Либек, кој бил припоен кон пруската покраина Шлезвиг-Холштајн, Хамбург се откажал од своите имоти Гестхахт, кој бил припоен кон Шлезвиг-Холштајн и Рицебител (кој се приклучил кон Куксхафен), кој пак бил споен со покраината Хановер. Од поседите кои Прусија му ги отстапила на Хамбург, Алтона и Вандсбек припаѓале на Шлезвиг-Холштајн, додека Харбург-Вилхелмсбург бил дел од Хановер.
Бидејќи цела Нацистичка Германија била поделена на гау, водачите на Гау на регионите на соседните Либек, Шлезвиг-Холштајн и Мекленбург почнале да се борат за контрола на градот. Неговите припојување со Прусија претставува победа на водачот на Шлезвиг-Холштајн.
3 Поврзано
* Устав на Хамбург
* Закон за голем Берлин
Килопонд

Килопонд (од лат. ''pondus'' = „тежина“, симб. кп или kp) или килограм-сила (симб. кгс или kg<sub>''F''</sub>) е гравитациска метричка единица за сила. Единицата ја изразува силата на килограм маса во гравитациско поле од (стандардна гравитација, т.е. вопросечена вредност на Земјината тежа). Затоа, еден килопонд по дефиниција е еднаков на . Сразмерно на тоа, еден грам-сила (гс) изнесува , а еден милиграм-сила изнесува .
Покрај науката, единицата се користи и за изразување на напрегањето на велосипедските жици, за вртежен момент што се изразува во килопондметри (кмп) за неформално изразување на притисок во килограми по сантиметар квадратен (1 кп/см<sup>2</sup> = 1 ат ≈ 1 бар ≈ 1 атм), за повлечокот на лакот во стреличарството, и за дефинирање на „метричка коњска сила“ како 75 килопондметри во секунда и техничката атмосфера (ат) како 1 килопонд на сантиметар квадратен.
1 Сродни единици
Во разни полиња присутни се и единиците тон-сила, мегаграм-сила и мегапонд (Мп), кои изнесуваат 1000 килопонди.
Во некои полиња се користи единицата декањутн (daN) како приближна на килопондот, со тоа што декањутнот има точно (наместо приближно) 10 њутни.
2 Поврзано
*Метрологија
*Фунта-сила
.it

.it — највисок семрежен домен на Италија.
Поради лингвистичкото значење на зборот ''it'' особено во англискиот јазик, чести корисници на овој домен се странски компании и луѓе што имаат мрежно место.
1 Поврзано
* Највисок државен домен
Црква „Св. Никола“ - Маврово (нова)

:''Ова е статија за новата мавровска црква. За други значења видете на појаснителната страница''
Црква „Св. Никола“ - Маврово (наречена и „Св. Николај“) — главна манастирска црква на Мавровскиот манастир, која се наоѓа во селото Маврово во Општина Маврово и Ростуше. Таа е една од најголемите цркви во Мавровскиот регион.
1 Градба
Црквата е со димензии слични на потопената во езерото. Основата ѝ е 15 на 20 метри, со височина од 18 метри, а камбанаријата е 20 метри. Уредувањето и изградбата чинеле повеќе од 1,5 милиони евра. За изградба свои прилози дале 120 стопанственици од Македонија и од други земји. До црквата, која се наоѓа до патот што води кон ски-центарот Маврово, се симнува по 33 скалила. Во дворот има и седум чешми, клупи и тревник, а планирано е да се изгради и конак. Црквата била предадена во употреба во рамките на јубилејот 50 години од обновувањето на МПЦ-ОА.
Храмот е карактеристичен по својата пространост во надворешниот и внатрешниот пронаос, нартексот и неговиот олтар. Тој има прекрасно изработен иконостас. Неговиот фрескоживопис е комплетен и поставен на поголеми површини и со мотиви на сликање усогласени на препораките од светите канони. Забележливо е и присуството на кружни столбови украсени со мотиви од животот Христос. Неговата градба е грандиозна, со совршени линии на аглите, а на горниот дел се извишива централна купола со насликан Седржител, како израз на достигнатото совршенство во градителството на сакралните објекти.
2 Галерија
;Фрескоживопис
;Надворешност
3 Поврзано
* Гостиварско архијерејско намесништво
* Мавровска парохија
* Маврово
Планково време

Планково време (''t''<sub>P</sub>) — единица за време од системот на природни единици наречени Планкови единици. Го претставува времето што ѝ е потребно на светлината во вакуум да пропатува растојание од 1 Планкова должина. Единицата го носи името на нејзиниот изумител, германскиот физичар Макс Планк (1858-1947).
Планковото време се дефинира како::<math>t_\mathrm P \equiv \sqrt{\frac{\hbar G}{c^5 \approx 5{,}391\,16(13) \cdot 10^{-44}\,\mbox{s}</math>
каде:
:<math>\hbar = h / 2 \pi</math> е намалената Планкова константа (понекогаш во дефиницијата се користи <math>h</math> наместо <math>\hbar</math>)
:''G'' = гравитациска константа
:''c'' = брзина на светлината во вакуум
:<math> \mbox{s} </math> е единицата за време во SI-системот — секундата.
Двете цифри во заграда ја претставуваат стандардната грешка на проценетата вредност.
1 Значење
Едно Планково време е времето што му е потребно на еден фотон што се движи со брзина на светлината да помине растојание од една Планкова должина. Во теорија, ова е најмалата возможна мерка за време, приближно 10<sup>−43</sup> секунди. Во рамките на законитостите на физиката (според денешното сфаќање), времетраењата помали од едно Планково време не можат да се измерат, и во тој интервал не е можно да се забележи никаква промена.
Најмалиот непосредно измерен временски интервал изнесува 12 атосекунди (12 ⋅ 10<sup>−18</sup> секунди), околу 10<sup>24</sup> пати поголем од Планковото време.
Оваа единица му припаѓа на полето на математичката физика познато како димензионална анализа, кое се занимава со изучување на мерните единици и физичките константи. Планковото време е комбинација од гравтициската константа ''G'', константата на релативноста ''c'' и квантната константа ''h'' каде која добиваме константа со единици за време. Кај случувањата во време ''t'' што траат пократко од Планковото време, бездиомензионалната величина ''t''<sub>P</sub> / ''t'' е поголема од еден. Димензионалната анализа укажува на тоа дека под овие околности ефектите на квантната механика и гравитацијата би играле значајна улога, со што се јавува потреба од квантна гравитација. Сите научни опити и човекови искуства се случуваат во текот на милијарди милијарди Планкови времиња, па затоа настаните со Планково времетраење се мошне тешки за откривање.
2 Поврзано
* Величински редови (време)
* Хронон
Нојграбен-Фишбек

Нојграбен-Фишбек е кварт на Хамбург, Германија, кој припаѓа на округот Харбург. Квартот се состои од старите населби ''Нојграбен'' и ''Фишбек'' и неодамна изградената зона ''Нојвидентал''.
1 Историја
1.1 Историја на Фишбек
Фишбек бил првпат споменат во 1544 како ''Vischbecke''. Во 1937, независното село Фишбек било припоено кон Хамбург.
1.2 Историја на Нојграбен
Во 1937, независното село Нојграбен било припоено кон Хамбург.
1.2.1 Подкамп Нојграбен
Во Нојграбен се наоѓал подкамп на нацистистичкиот концентрационен логор Нојенгаме. На 13 септември 1944, бил отворен женски подкамп во Фалкенбергвег. 500 чешко-еврејски жени, кои дошле од Гето Терезинштат биле депортирани од Аушвиц. SS во Аушвиц ги избирал жените за работа во Хамбург. Во кампот Нојграбен, работата била градба на помошни домови, исто така цевки за водоснабдување и градење на улици во населбата Фалкенбергзидлунг. Во текот на последните месеци на Втората светска војна некои од жените морале да работата во нафтената индустрија Харбург и да копаат противтенковски пречки во Хамбург-Хаусбрух. Во февруари 1945, СС ги пренел жените во кампот Хамбург-Тифстак, а подоцна оттаму во Берген-Белзен.
2 Географија
Нојграбен-Фишбек е југоисточно од квартот Нојенфелде, на североисток е Франкоп, на исток е квартот Хаусбрух. На југ е округот Харбург во германскаа покраина Долна Саксонија. Голем дел од квартот е природен резерват ''Harburger Berge'' (Харбуршки ридови) во јужниот дел. Нојграбен-Фишбек е мешавина на рурална и субурбана површина од 22,5 км<sup>2</sup>.
Во Нојграбен-Фишбек е највисоката точка на Хамбург, Хаселбрак, која достигнува 116,2 метри надморска височина
3 Демографија
Во 2006, во квартот Нојграбен-Фишбек живееле 27.103 луѓе. Густината на население била 1.204 жители на еден километар квадратен. 19% биле деца под 18, а 21,4% имале 65 години или повеќе. Странски жители биле 10,1% од населението. 1.644 луѓе биле регистрирани како невработени.
Во 1999, имало 12.170 домаќинства, од кои 27,9% имале деца под 18, кои живееле со нив и 30,5% од сите домаќинства биле сочинети само од еден член. Просечната големина на домаќинството била 2,31.
Население по години
1987, 1988, 1989, 1990, 1991, 1992, 1993, 1994, 1995, 1996, 1997, 1998, 1999
25.603, 25.794, 26.228, 26.384, 26.505, 26.643, 26.643, 27.415, 27.381, 27.630, 27.589, 27.657, 27.753
2000, 2001, 2002, 2003, 2004, 2005, 2006
27.685, 27.601, 27.453, 27.599, 27.377, 27.218, 27.103
4 Инфраструктура
4.1 Сообраќај
Нојграбен-Фишбек е опслужуван од системот на надземната железница на градските возови преку станиците ''Нојграбен'' и ''Фишбек''.
5 Поврзано
* Список на подлогори на Нојенгаме
Атик Валиде џамија

Атик Валиде џамија (турски: ''Atik Valide Camii, Eski Valide Camii'') е џамија која се наоѓа во Усќудар, Истанбул, Турција.
Оваа џамија била изградена во спомен на сопругата на Селим II и мајка на Мурат III, Нурбану Султан. Џамијата била завршена од страна на Мимар Синан во 1583 година.
Вилеброрд Снел

Вилеброрд Снел (|Willebrord Snel van Royen; - ) — холандски математичар и астроном.
Снел студирал право на универзитетот во својот роден град Лајден, Холандија, за потоа да премине на студии по математика. Од 1600 година патувал низ Европа и запознал големи научници, меѓу кои Кеплер и Брахе. Во 1608 година се вратил во Лајден и се оженил со Марија де Ланге. Неговиот прв значаен труд „''Eratosthenes batavus''“ ги претставува темелите на современата геодезија (метод на мерење на Земјата). Исто така, тој објавил студии од астрономија и навигација, но бил запаметен по законот за прекршувањето на светлината.
Атик Али-паша џамија

Атик Али-паша џамија (турски: ''Gazi Atik Ali Paşa Camii'') — џамија која се наоѓа во Фатих, Истанбул, Турција. Оваа џамија е една од најстарите отомански џамии во градот, која била изградена во 1496 година од страна на Големиот визер Атик Али-паша, во времето на Бајазит II. Џамијата се наоѓа во непосредна близина на Капаличарши, некогашниот форум на Теодосиј и Нуруосманлиската џамија.
1 Наводи
* на ArchNet.org
*
Форум на Константин

Форумот на Константин е поранешен римски форум кој бил изграден надвор од старите ѕидини на градот Цариград, денешен Истанбул, Турција. Форумот имал кружна форма и имал две монументални порти од источната и западната страна. Столбот на Константин, кој постои и денес, бил ставен во центарот на ова место. Кон форумот се тргнувало од плоштадот Августајон.
1 Историја
Во почетокот, на овој столб имало поставено статуа на Константин Велики, но таа паднала во 1106 година во времето на Мануел I Комнин (1143-1180) и била заменета со крст. Според некои извори, форумот бил украсен со антички статуи на слонови, делфини, статуи од Атена, Артемида, Посејдон. Форумот останал во добра состојба до 1204 година, кога градот го зазеле крстоносците и го ограбиле. На северната страна од форумот се наоѓала Сенаторската куќа која според описот од 11 век, имала форма на ротонда и терм со четири големи столбови.
Централно место на форумот имал столбот на Константин. Во времето кога бил изграден, столбот се наоѓал во центарот на форумот на Константин, надвор од денешните градски ѕидини, во близина на т.н. западна порта на Антонинија. Столбот бил висок 50 метри, конструиран од девет цилиндрични порфирски блокови, а на нејзниот врв се наоѓала статуа на Константин. Се смета дека споменикот содржал фрагменти од Вистинскиот Крст. Во подножјето на столбот се наоѓало светилиште кое содржело остатоци од крстовите на двајцата разбојници кои биле распнати со Исус Христос на Калварија, дрвена статуа на Атена од Троја итн. Статуата на Константин од столбот паднала во 1106 година, а во времето на Мануел I Комнин (1143-1180) таа била заменета со крст.
Во времето на Четвртата крстоносна војна и зазимањето на градот од страна на крстоносците, тогашниот сенат дал дозвола за доградба на неговата северна страна каде биле додадени поголем број на антички статуи. Крстот бил отстранет по падот на Цариград во 1453 година и заземањето на градот од страна на Османлиите. Земјотресот од 1779 година предизвикал паѓање на столбот. Истата повторно била вратена од страна на Абдул Хамид I.
Столбот на Константин денес е еден од најзначајните примери на римската уметност во Истанбул. Столбот е висок 35 метри, и денес може да се види од Мраморно Море и од Босфорот, како дел од познатиот историски скајлаин на Истанбул. Во 1955 година колоната била реставрирана, како и во 1972 година.
2 Поврзано
* Римски форум
* Форум на Аркадиј
* Форум на Теодосиј
Форум на Теодосиј

Форумот на Теодосиј (грчки: ''φόρος Θεοδοσίου'', денес Бајазитски плоштад) е форум кој се наоѓал во Цариград, денешен Истанбул, Турција.
1 Историја
Првично, форумот бил изграден од страна на Константин I и неговото име било Форум на бикови. Во 393 година бил преименуван според императорот Теодосиј I, кој го обновил по моделот на форумот на Трајан во Рим, опкружен со згради како што биле цркви и бањи.
Форумот имал димензии 55х55 метри и освен статуите од императорот и неговото семејство, имало поставено и бронзена статуа од бик. Сите овие статуи биле ограбени во 1204 година во времето кога крстоносците го зазеле градот. Целиот комплекс исчезнал поради различни грабежи, земјотреси и слично и тоа пред 1453 година кога Османлиите го зазеле градот. Денеска на ова место се наоѓа улицата Диванјоглу, во близина на Бајазидовиот плоштад.
2 Столб
Во средината на форумот се наоѓал римски триумфален столб кој бил изграден во чест на Теодосиј I. Статуата од столбот се срушила во земјотресот од 478 година. Столбот останал без статуа до 506 година кога била поставена новата статуа на Анастасиј I. Столбот се задржал до 15 век кога бил разрушен и неговите делови биле искористени за изградба на бања посветена на Патрона Халил.
3 Базилика
Според археолошките ископувања, во некогашниот форум биле откриени три рани базилики, кои денеска се нарекуваат А, В и Ц. Базиликата А била изградена во времето на Јустинијан I и нејзиниот план е познат. Нејзиниот централен дел има форма на квадрат со два странични дворови. Од оваа базилика била пронајдена амвона (подигнат подиум од каде се читат евангелијата) која денеска се наоѓа во дворот на музејот Света Софија.
4 Триумфална капија
Мармерната триумфална капија се наоѓала на западната страна од форумот. Објектот се состоел од три сводови. Централниот бил поширок и повисок од останатите два. На врвот се наоѓале статуите на Теодосиј и неговите синови Аркадиј и Хонориј. Освен со статуи, капијата била украсена со релјефи и фрагменти кои денеска се наоѓаат во археолошкиот музеј на градот.
5 Поврзано
* Римски форум
* Форум на Константин
* Форум на Аркадиј
Аеродром Хамбург-Финкенвердер

Аеродромот Хамбург-Финкенвердер (|Flugplatz Hamburg-Finkenwerder) — приватен аеродром во квартот Финкенвердер, во југозападниот дел на Хамбург, Германија. Пистата се наоѓа во непосредна близина на фабриката на Ербас и користена е најмногу од вработените на компанијата, како за бизнис така и за приватни летови. На Финкенвердер може да слета Ербас А380. Не треба овој аеродром да се помешува со главниот јавен градски аеродром Хамбург-Фулсбител.
1 Историја
Аеродромот бил изграден 10 години по Втората светска војна, првично планиран како фабрички аеродром. Во 1964 третиот прототип на Трансал Ц-160 го направил првото летање од аеродромот.
Започнувајќи во април 2006, пистата била продолжена од 2.684 метри до 3.183 метри на јужниот крај, со цел да може да слета планираната товарна верзија на Ербас А380. На 16 јули 2007, продолжената писта била предадена во употреба по целосното завршување, два месеци пред рокот.
2 Ербас
Аеродромот е дел од фабриката на Ербас во Хамбург (''„Airbus Operations GmbH“''), каде се вработени околу 15.000 луѓе. Конечниот погон на А320 се наоѓа тука, додека и на А320 и на А380 тука им се уредуваат внатрешноста на кабините и се бојат за крајната испорака. Исто така, крајното прифаќање и испорака на А380 за потрошувачите во Европа и Средниот Исток се одржуваат во Хамбург.
Фабриката во Хамбург е исто така дом на главната хала на Ербас А380, во кој се наоѓа погонот за структурата и за друга опрема. Овие делови се пренесуваат во Франција на специјално изграден ферибот, во крајниот погон во Тулуза.
Во Хамбург се наоѓа и голем центар за резерви (кој поседува околу 120.000 соодветни делови за потрошувачите од цел свет) и објект за одржување на семејството А320. Хамбург, исто така, одигрува клучна улога за А330 и А350, за кои произведува и опремува делови за предницата и задницата.
3 Авиопревозници и одредишта
Не постојат јавни летови до и од аеродромот. Покрај преносот, товарни и тест-возења за Ербас, двапати дневно постојат бизнис-летови до фабриката на Ербас во Тулуза. Аеродромот се справува со 10 до 15 летови на ден.
4 Инциденти и несреќи
* Во 1967, пилотот на Spantax ја промашил пистата во Финкенвердер, долга 1.360 метри, наместо да слета на пистата на аеродромот Хамбург во Филсбител, долга 3.000 метри, но успеал да го запре авионот на крајот на пистата.
5 Поврзано
* Аеродром Хамбург
* Список на аеродроми во Германија
* Сообраќај во Германија
Пештерица

:''Ова е статија за пештера. За истоименото потопено село видете Пештерица (село).''
Пештерица — пештера која се наоѓа кај Прилепското Езеро. Изградена е во плиоцени глини и бигори. Има два отвори и вкупна должина од 35 метри. Нема пештерски украси. Била истражувана од ПСК Златоврв од Прилеп на 30 септември 2007 година.
Планкова аголна честота

Планковата аголна честота (ω<sub>P</sub>) е единица за аголна честота (честота) од системот на природни единици познати како Планкови единици.
<math>\omega_p = \frac{1}{t_p} = \sqrt{\frac{c^5}{\hbar G \approx</math> 1,85487 × 10<sup>43</sup> s<sup>−1</sup>
каде
<math>c</math> е брзината на светлината во вакуум
<math>\hbar</math> е намалената Планкова константа
<math>G</math> е гравитациската константа
1 Поврзано
* Природни единици
* Планкова константа
Планкова моќ

Планковата моќ е природна единица за моќ од системот на Планкови единици. Добиена е како количник од Планковата енергија поделена со Планковото време, и изнесува приближно 3,62831 × 10<sup>52</sup> W. Ова е крајно голема единица - дури и гама-распрскувањата, кои се најсјајни појави во вселената имаат моќ од 1 × 10<sup>45</sup> W, т.е. помалку од еден десетмилионити дел од Планковата моќ.
Слувежејќи се со фундаменталните физички константи, Планковата моќ можеме да ја дефинираме вака:
:Планкова моќ = <math>\frac{c^5}{G}</math>.
каде:
:''c'' е брзината на светлината во вакуум
:''G'' е гравитациската константа
Фулсбител

Фулсбител е урбан кварт во северниот дел на Хамбург, Германија во округот Хамбург-Норд. Познат е како место на меѓународниот аеродром Хамбург и место на затворот, кој служел како концентрационен логор во нацистичкиот систем на репресија.
1 Историја
Во 1871, со декларација на германското царство, селото Фулсбител било дадено на покраината Хамбург.
1.1 Концентрационен логор Фулсбител
На 4 март 1933, делови од затворот Фулсбител, првично изграден како регуларен затвор во 1879, станале подкамп на концентрациониот логор Нојенгаме три месеци по станување на Хитлер како канцелар на Германија (20 јануари 1933). Најпрвин, бил под команда на СА. Повеќето од затвореници биле комунисти, социјалдемократи и други политички соперници на нацизмот, Евреи, Јеховини сведоци, Роми, хомосексуалци и други од кои режимот гледал закана. Во 1936, Гестапо започнал да го води кампот, тогаш наречен ''Polizeigefängnis Fuhlsbüttel'' (полициски затвор). Над 700 луѓе биле интернирани во кампот за време на кристалната ноќ во 1938. Концентрациониот логор Фулсбител бил именуван и како акронимот ''KolaFu'' (скратено од ''Kozentrationslager Fuhlsbüttel'') и станал синоним за репресија и смрт преку тешка работа. Фулсбител често бил почетната точка за затворање на затворениците, кои биле праќани во други кампови, како што се Бухенвалд, Естервеген, Нојенгаме, Равенсбрик или Заксенхаузен. Кампот бил ослободен на 3 мај 1945, во кој дотогаш веќе биле убиени над 250 луѓе.
Денес, постои споменик за кампот во близина.
2 Географија
Во 2006, според статистичкото биро на Хамбург и Шлезвиг-Холштајн, квартот Фулсбител имал вкупна површина од 6,6 км<sup>2</sup>.
3 Демографија
Во 2006, 11.890 живееле во квартот Фулсбител. Густината на население била 1.806 на км<sup>2</sup>. 14,6% биле деца под 18 години, а 20,5% имале 65 години или повеќе. 9,7% биле имигранти. 508 луѓе биле регистрирани како невработени. Во 1999, имало 6.768 домаќинства и 49,7% од сите домаќинства биле сочинети од еден член.
Според секторот за патнички возила (Kraftfahrt-Bundesamt), биле регистрирани 5.004 приватни возила во квартот Фулсбител (425 возила/1000 луѓе).
Има 2 основни училишта и 1 средно училиште во квартот Фулсбител и 26 лекари во приватни ординации и 5 аптеки.
4 Сообраќај
Фулсбител е опслужуван од метрото од линијата У1, со две станици, ''Фулсбител'' и ''Фулсбител Норд'' (порано наречена ''Флугхафенштрасе'').
Од декември 2008, Фулсбител е опслужуван исто така и од градските возови со линијата С1, преку аеродромската железничка станица.
5 Познати згради
* Света Богородица лутеранска црква
Планкова густина

Планкова густина (ρ<sub>P</sub>) е единица за густина од системот на природни единици познати како Планкови единици.
:<math> \rho_P = \frac{m_P}{l_P^3} = \frac{c^5}{\hbar G^2}</math>&asymp; 5,1 &times; 10<sup>96</sup> kg/м<sup>3</sup>
каде:
:''m<sub>P</sub>'' е Планковата маса
:''l<sub>P</sub>'' е Планковата должина
:''c'' е брзината на светлината во вакуум
:<math>\hbar</math> е намалената Планкова константа
:''G'' е гравитациската константа
Ова е многу голема единица, еднаква на околу 1023 сончеви маси сместени во простор со големина на едно атомско јадро. Се смета дека едно Планково време по Големата експлозија, густината на вселената изнесувала приближно една Планкова густина.
Римска брокула

Римска брокула (римски карфиол) — прехранбен цвет на дивата зелка (''Brassica oleracea'') и сорта на карфиолот. Во историските документи за првпат се среќава во XVI век во Италија како ''broccolo romanesco''
1 Опис
Римската брокула личи на карфиол, но по боја е светлозелена, а соцветието има самосличен карактер, со разгранети творни ткива кои образуваат логаритамска спирала. Во оваа смисла обликот приближно образува природен фрактал. Секоја пупка се состои од низа помали пупки, кои исто така образуваат логаритамски спирали. Оваа шема продолжува неколкупати, во сè помал размер. Фракталот е приближен биедејќи шемата завршува кога доаѓа до размер.
Зеленчукот е богат со витамин Ц, витамин К, прехранбени влакна и каротиноиди.
2 Приготвување и вкус
Како и обичната брокула, римската брокула треба да се готви само делумно, бидејќи во спротивно добива непријатна текстура. По состав е покревка од карфиолот, што значи дека е погодна за туршии и конзумирање во сирова состојба. Во споредба со обичната брокула и карфиолот, римската брокула има помек вкус, составот ѝ покремаст, по арома потсетува на ореви, а по вкус нагорчува помалку од нив.
Финкенвердер

Финкенвердер (долногермански: ''Finkwarder'', ''Finkenwarder'' или ''- wärder''; германски: ''Finkeninsel'') е кварт на Хамбург, Германија во округот Хамбург-Мите. Тука е местото на фабриката на Ербас и неговиот аеродром. Во 2006, населението било 11.629.
1 Историја
Во текот на Втората светска војна, до 30 април 1945, постоел концентрационен логор во Финкенвердер. Бил подкамп на концентрациониот логор Нојенгаме.
2 Географија
Хамбуршкото пристаниште покрива дел од овој кварт. Во 2006, според статистичкото биро на Хамбург и Шлезвиг-Холштајн, квартот Финкенвердер имал вкупна површина од 19,3 км<sup>2</sup>.
Западната и северната граница е реката Елба на север со округот Алтона. Долна Саксонија е на исток. На југ е границата со квартот Бергедорф.
3 Демографија
Во 2006, во квартот Финкенвердер живееле 11.629 луѓе. Густината на население била 602 жители на км<sup>2</sup>. 18,9% биле деца под 18 години, а 19,8% имале 65 години или повеќе. 13% биле имигранти. 461 биле регистрирани како невработени.
Во 1999, имало 5.702 домаќинства, од кои 25,7% имале деца под 18 години, кои живееле со нив и 39,9% од сите домаќинства биле составени од само еден член. Просечната големина на домаќинството било 2,1.
Во 2006, имало 867 кривични дела (75 дела на 1000 луѓе).
4 Образование
Постојат 2 основни училишта и 2 средни училишта во квартот Финкенвердер.
5 Економија
Финкенвердер е поделен на индустриски и рурален дел. Аеродромот Хамбург-Финкенвердер управуван од Ербас S.A.S. индустриите и некои објекти на пристаништето во Хамбург се наоѓаат во овој кварт.
6 Инфраструктура
6.1 Здравствен систем
Финкенвердер има шест дневни центри за деца и исто така седум лекари во приватни ординации и три аптеки.
6.2 Сообраќај
Квартот не е опслужуван со железничкиот систем на градските возови. Јавниот превоз е обезбеден со автобуси на Hamburger Verkehrsverbund и ''HADAG Seetouristik und Fährdienst'', кој ги оперира фериботите на реката Елба.
Според секторот за моторни возила (Kraftfahrt-Bundesamt), биле регистрирани 4.354 приватни возила во Финкенвердер (376 автомобили/1000 луѓе). Имало вкупно 58 сообраќајни несреќи, вклучувајќи и 45 сообраќајни несреќи со жртви.
7 Поврзано
* Список на подлогори на Нојенгаме
* Аеродром Хамбург-Финкенвердер
Црква „Св. Михаил“ (Хамбург)

Свети Михаил, често наречена Михел (|Michel) — една од петте главни протестантски цркви (''Hauptkirchen'') во Хамбург и најпозната црква во градот. Свети Михаил е знаменитост на градот. Посветена е на Архангел Михаил. Големата бронзена скулптура, стои над порталот на црквата, прикажувајќи го архангелот како го победува ѓаволот.
132-метарското висока барокна купола потполно покриена со бакар е истакната одлика на панорамата на Хамбург и отсекогаш била за бродовите кои пловат по реката Елба.
1 Историја
Сегешната зграда на црквата е трета на ова место. Првата била изградена од 1647 до 1669. Станала црква на новиот град (Neustadt), кога била изградена во 1625 во рамките на новите градски ѕидини и постојано растела оттогаш. Во 1687, Мишел станал петта главна црква (Hauptkirche) и новиот град (Neustadt) станал парохија. Таа црква била уништена на 10 март 1750 од удар на молња. Првичната црква била повторно создадена и изградена во 9 различни градови низ светот.
Во 1786, новата градба го следела дизајнот на Јохан Леонхард Преи и Ернст Георг Зонин била завршена. Ова е црквата, која ја знаеме и денес. Била обновена двапати во 20-от век: по опожарувањето во 1906, во текот на градежни работи и по бомбардирањата во 1944 и 1945. Од 1983, обновата тече: прво куполата, а потоа и покривот.
Нудејќи 2.500 места, Мишел е најголемата црква во Хамбург. Куполата, која нуди одличен поглед над градот и пристаништето, може да се искачува, но исто така има и лифт.
2 Лутерански бискупи
Црквата е седиште на еден од трите бискупа на Северноелпската евангелистичко-лутеранска црква.
* Хамбуршки округ (седиште Црква Свети Михаил, Хамбург; од 2008, Хамбург-Либек)
** 1977 - 1983: Ханс-Ото Велбер
** 1983 - 1992: Петер Круше
** 1992 - 2010: Марија Јепзен** 2011 - денес: Кирстен Ферс
3 Погребани
* Јохан Матезон
* Карл Филип Емануел Бах
4 Поврзано
* Список на цркви во Хамбург
* Список на највисоки црковни кули
Зандерсдорф-Брена

Зандерсдорф-Брена (|Sandersdorf-Brehna) — град во округот Анхалт-Битерфелд, во Саксонија-Анхалт, Германија. Се наоѓа југозападно од Битерфелд. Градот бил создаден со спојување на претходно независните општини Брена, Глебич, Петерсрода, Ројч и Зандерсдорф, на 1 јули 2009 година.
Зандерсдорф

Зандерсдорф (|Sandersdorf) — село и поранешна општина во округот Анхалт-Битерфелд, во Саксонија-Анхалт, Германија. Од 1 јули 2009, е дел од градот Зандерсдорф-Брена. Се наоѓа околу 5 километри западно од Битерфелд и 27 километри североисточно од Хале.
Тука е родното место на германскиот автор Јохан Готфрид Шнабел.
ro:Sandersdorf
Хамбург-Норд

Хамбург-Норд (приближен превод: Хамбург-Север) е еден од седумте окрузи на Слободниот и ханзеатски град Хамбург, во северозападна Германија. Во 2006, според бирото за регистрација на граѓаните имало 280.229 луѓе на површина од 57,5 км<sup>2</sup>.
1 Географија
Хамбург-Норд е јужно од покраината Шлезвиг-Холштајн, источно од округот Вандсбек, северно од округот Хамбург-Мите и западно од округот Алтона. Хамбург-Норд се состои од квартовите Алстердорф, Бармбек-Норд, Бармбек-Зид, Дулсберг, Епендорф, Фулсбител, Грос Борстел, Хоелуфт-Ост, Хоенфелде, Лангенхорн, Олсдорф, Уленхорст и Винтерхуде. Округот има површина од 57,5 км<sup>2</sup>.
2 Демографија
Имало 280.229 луѓе, кои живеат во округот. Густината на население била 4.838 граѓани на км<sup>2</sup>. 12% биле деца под 18 години, а 17,8% имале 65 години или повеќе.
Во 2006, имало 31.617 кривични дела во округот (113 дела на 1000 луѓе).
3 Окружен парламент
Симултано со изборите за покраинскиот парламент (''Bürgerschaft''), ''Bezirksversammlung'' е избран како претставник на граѓаните. Се состои од 51 претставник.
3.1 Избори
Изборите биле одржани во Хамбург на 24 февруари 2008. Пет партии имале над 5 проценти на неодамнешните избори (минимум за квалификување) се конзервативната ЦДУ, социјалдемократската СПД, еколошката зелена партија (ГАЛ), левата Ди Линке и либералната Слободна демократска партија (ФДП).
Партија, Процент, Места
ЦДУ, 36,6, 19
СПД, 32,6, 17
ГАЛ, 16,7, 8
Ди Линке, 7,1, 4
ФДП, 5,6, 3
4 Економија
Hamburg International, авиопревозник има седиште во округот.
5 Образование
Округот има 30 основни улилишта и 26 средни училишта.
6 Инфраструктура
6.1 Здравствен систем
Неколку болници се наоѓаат во округот Хамбург-Норд, меѓу другите и универзитетскиот медицински центар Хамбург-Епендорф (UKE), Мартинштрасе 52, во квартот Епендорф, со 1.369 кревети и 109 дневни места во 21 оддел. UKE е општа болница и универзитетска болница на Универзитетот Хамбург и обезбедува капацитет за давање на итни услуги. Болницата Асклепиос Клиник Норд со неговите оддели Хајдберг и Оксецол се наоѓа во квартот Лангенхорн. Таа е општа болница и обезбедува капацитет за давање на итни услуги. Делот Оксенцол е исто така специјализиран за псијатриски проблеми. Болницата Асклепиос Клиник Бармбек е исто така општа болница. Болницата Бетанин, Мартинштрасе 41-49, е специјализирана за дијабетски болести со 20 дневни места за геријатриски случаи.
Има 154 дневни центри за деца и 733 лекари во приватни ординации и 92 аптеки.
6.2 Сообраќај
Округот е опслужуван со железничкиот систем на подземната железница и градските возови преку неколку станици.
Постојат и неколку излези за А7.
Според, секторот за моторни возила (Kraftfahrt-Bundesamt), во округот Хамбург-Норд имало регистрирани 99.440 приватни возила (359 возила/1000 луѓе). Биле направени 1.733 сообраќајни несреќи, вклучувајќи и 1.420 несреќи со жртви.
Аеродромот Хамбург се наоѓа во квартот Фулсбител.
7 Знаменитости
Самосличност

Самосличност — појава во математиката при која извесни објекти се точно или приближно слични на еден нивен дел (т.е. целината има ист облик како еден или повеќе нејзини делови). Многу објекти во вистинскиот свет, од брегови до растенија се статистички самослични: нивните делови имаат исти статистички својства при многу размери. Самосличноста е типично својство на фракталите.
Размерната постојаност (инваријантност) е точен вид на самосличност каде при секое увеличување на објектот, добиваме помало делче што е слично на целината. Ваков пример е Коховата снегулка која е симетрична и размерно постојана - можеме бесконечно да ја увеличуваме за трипати без да се измени нејзиниот облик.
1 Дефиниција
Еден компактен тополошки простор ''X'' е самосличен ако постои бесконечно множество ''S'' што содржи множество од несуркејтивни хомеоморфизми <math>\{ f_s \}_{s\in S}</math> за кои
:<math>X=\cup_{s\in S} f_s(X)</math>
Ако <math>X\subset Y</math>, за ''X'' велиме дека е самосличен ако е единственото непразно подмножество на ''Y'', така што горенаведената равенка важи за <math>\{ f_s \}_{s\in S}</math>. За
:<math>\mathfrak{L}=(X,S,\{ f_s \}_{s\in S})</math>
велиме дека има „самослична структура“. Хомеоморфизмите можат да бидат итерирани, со што добиваме систем на итерирана функција. Составот на функциите ја создава алгебарската структура на моноид. Кога множеството ''S'' има само два елемента, моноидот се нарекува „дијаден моноид“. Дијадниот моноид може да се претстави како бинарно стебло; повоопштено, ако множеството ''S'' има ''p'' елементи, тогаш моноидот може да се претстави како p-адично стебло.
Автоморфизмите на дијадниот моноид претставуваат модуларна група. Можат да се претстават како хиперболични вртежи (ротации) на бинарното стебло.
2 Примери
Манделбротовото множество е самослично и околу Мисјуревичевите точки.
Самосличноста е од голема важност при изработката на сметачки мрежи, бидејќи типичната прометност на мрежите има самослични својства. Ова важи воопшто за мрежниот пренос на податоци со комутација на пакети, чии шеми на прометност се статистички самослични. Ова својство значи дека едноставните модели како Поасоновата распределба се недоволно точни, па затоа мрежите што се изработени не земајќи ја предвид самосличноста најчесто имаат проблеми во работењето.
Така, движењата на берзата се опишуваат со приказ на самоафиност, т.е. се покажуваат како самослични кога ги преобразуваме со соодветна афина трансформација за прикажаниот степен на подробност.
Самосличноста ја среќаваме и во природата. Некои растенија како папратот и римската брокула се одликуваат со висок степен на самосличност.
Во музиката, Шепардовиот тон е самосличен во честотата и брановите домени.
3 Поврзано
* Фрактална димензија
* Рекурзија
* Ципфов закон
Брена

Брена (|Brehna) — град и поранешна општина во округот Анхалт-Битерфелд, во Саксонија-Анхалт, Германија. Од 1 јули 2009, е дел од градот Зандерсдорф-Брена.
Се наоѓа југозападно од Битерфелд. Важно во овој град е црквата, каде што живеела Катарина фон Бора, жена на Мартин Лутер.
Дуова Пештера

Дуовата Пештера се наоѓа на југозападната страна непосредно под врвот Козјак на планината Бабуна. Сместена е на десната страна на скарстена суводолица, непосредно под врвот Козјак на надморска височина од 1670 метри. Формирана е во калцитски мермери. Се одликува со вкупна должина од 81 метар, а од украсите кои се во мал број, се издвојуваат сливовите во вид на топки. Била истражувана од ПСК Златоврв од Прилеп на 9 април 2006 година..
Во внатрешноста на пештерата постои извор наречен Дуова Вода, за чии води околното население верува дека се лековити, поради што постои обичај изворот да се посетуваат и од него да се полни вода на Духовден, поради што и самата вода и пештера е наречена ''Ду(х)ова''. Во непосредна близина на изворот има повеќе глинени садови и шишиња, а во самиот извор има и голем број монети.
Во својата книга Материјали по изучувањето на Македонија, македонскиот револуционер Ѓорче Петров, опишувајќи го врвот Козјак, запишал дека како и сите планини со варовнички состав, Козјак е многу богат со подземни пештери и пропасти, од коишто некои се полни со вода во дното. Попознати од нив се две: една на врвот (Дуова), друга по западната падина над с.Ореовец (Рамниште), при што втората е позната по исцелителната „Дуова Вода“ (вода на Св. Дух, затоа што на Св. Дух одат да се мијат од неа). По еден тесен премин влегуваш под земјата на 20-30 стапки и достигнуваш до една пештера на којашто карпите и се мокри и од нив во дното капе малку вода. Тоа е „Духовата Вода“.
1 Галерија
Пиридин

Пиридин — хетероциклично органско соединение со хемиска формула C<sub>5</sub>H<sub>5</sub>N. Структурно е слично со бензенот, но една C-H група е заменета со азотен атом. Пиридинскиот прстен се јавува во многу значајни соединенија, вклучувајќи ги азините и витамините ниацин и пиридоксал.